wickkiey/tamil-wikipedia-chunked huggingface dataset:
# இந்தியாவில் பெண்களின் அரசியல் பங்கேற்பு

**இந்தியாவில் பெண்களின் அரசியல் பங்கேற்பு** (*Women's political participation in India*) 'பெண்களின் அரசியல் பங்கேற்பு' என்ற வார்த்தைக்கு மிகவும் பரந்த அர்த்தம் உள்ளது. இது 'வாக்களிக்கும் உரிமை'யுடன் மட்டும் தொடர்புடையது அல்ல, அதே நேரத்தில் பங்கேற்புடன் கூடிய முடிவெடுக்கும் செயல்முறை, அரசியல் செயல்பாடு, அரசியல் உணர்வு போன்றவையுடனும் தொடர்புடையது. இந்தியாவில் பெண்கள் வாக்களிப்பதில் பங்கேற்கிறார்கள். பொது அலுவலகங்களிலும், அரசியல் கட்சிகளில் ஆண்களை விட கீழ் மட்டங்களில் போட்டியிடுகின்றனர். பெண்களின் அரசியல் பங்கேற்பின் வலுவான பகுதிகள் அரசியல் செயல்பாடு மற்றும் வாக்களிப்பு என்பதாகும். அரசியலில் பாலின சமத்துவமின்மையை எதிர்த்து, இந்திய அரசாங்கம் உள்ளூர் அரசாங்கங்களில் இட ஒதுக்கீட்டை நிறுவியுள்ளது.  
இந்தியாவின் நாடாளுமன்ற பொதுத் தேர்தலின் போது பெண்களின் வாக்குப்பதிவு 65.63% ஆக இருந்தது. அதே சமயம் 67.09% ஆண்களுக்கானது. நாடாளுமன்றத்தில் பெண்களின் பிரதிநிதித்துவத்தின் அடிப்படையில் இந்தியா 20வது இடத்தில் உள்ளது. இந்தியாவில் குடியரசுத் தலைவர்களாகவும், பிரதமர்களாகவும் பெண்கள் பதவிகளை வகித்துள்ளனர். அத்துடன் பல்வேறு மாநிலங்களின் முதல்வர்களாகவும் இருக்கின்றனர். இந்திய வாக்காளர்கள் பல மாநில சட்டமன்றங்களிலும், தேசிய நாடாளுமன்றத் தேர்தல்களிலும் பல ஆண்டுகளாக பெண்களை உறுப்பினர்களாகத் தேர்ந்தெடுத்து வருகின்றனர்.
# இந்தியாவில் பெண்களின் அரசியல் பங்கேற்பு

## பெண்களின் அரசியலமைப்பு உரிமைகள்

இந்திய அரசியலமைப்பு ஒரு நாடாளுமன்ற ஆட்சி முறையை நிறுவியுள்ளது. மேலும் அதன் குடிமக்களுக்கு தேர்ந்தெடுக்கப்படும் உரிமை, பேச்சு சுதந்திரம், ஒன்றுகூடுவதற்கும் சங்கங்களை அமைப்பதற்கும், வாக்களிப்பதற்கும் சுதந்திரம் அளிக்கிறது. இந்திய அரசியலமைப்பு பாலினம் மற்றும் வர்க்கத்தின் அடிப்படையில் பாகுபாட்டை தடை செய்வதன் மூலம் பாலின ஏற்றத்தாழ்வுகளை அகற்ற முயற்சிக்கிறது. மனிதக் கடத்தலையும், கட்டாய உழைப்பையும் தடைசெய்து, பெண்களுக்கு தேர்ந்தெடுக்கப்பட்ட பதவிகளை ஒதுக்குகிறது.  
சமமான ஊதியம், இலவச சட்ட உதவி, மனிதாபிமான வேலை நிலைமைகள், மகப்பேறு நிவாரணம், வேலை மற்றும் கல்வி உரிமைகள், வாழ்க்கைத் தரத்தை உயர்த்துவது உட்பட வர்க்கம் மற்றும் பாலினத்தால் சமத்துவத்தை ஊக்குவிக்க இந்திய அரசு மாநில மற்றும் உள்ளூர் அரசாங்கங்களுக்கு அறிவுறுத்தியது. 20 ஆம் நூற்றாண்டின் முற்பகுதியில் நடைபெற்றா இந்திய விடுதலை இயக்கத்தில் பெண்கள் கணிசமாக ஈடுபட்டனர். மேலும், பிரித்தனிடமிருந்து சுதந்திரம் பெற வலியுறுத்தினர். சுதந்திரம் பாலின சமத்துவத்தை அரசியலமைப்பு உரிமைகளின் வடிவத்தில் கொண்டு வந்தது. ஆனால் வரலாற்று ரீதியாக பெண்களின் அரசியல் பங்கேற்பு குறைவாகவே உள்ளது.
# இந்தியாவில் பெண்களின் அரசியல் பங்கேற்பு

## பெண்களின் பங்கேற்பு

### வாக்களித்தல்

1947 க்கு முன்னர் பிரித்தானிய குடியேற்ற ஆட்சியில் பெரும்பான்மையான ஆண்களுக்கும் பெண்களுக்கும் வாக்களிக்கும் உரிமை இல்லை என்றாலும், பெண்களின் வாக்குரிமைக்கான இயக்கம் 1900களின் முற்பகுதியில் ஒரு தேசிய இயக்கத்திற்கு பதிலளிக்கும் வகையில் தொடங்கியது. இந்திய விடுதலைக்குப் பிறகு, 1950ஆம் ஆண்டில் ஏற்படுத்தப்பட்ட இந்திய அரசியலமைப்பின் மூலம் அதிகாரப்பூர்வமாக பெண்களுக்கும், ஆண்களுக்கு வாக்குரிமை வழங்கப்பட்டது. உலகளாவிய வாக்குரிமைக்கு முன், மாகாண சட்டமன்றங்கள் பெண்களுக்கு வாக்களிக்கும் உரிமையை வழங்கின.  
1921 ஆம் ஆண்டில் சென்னை மாகாணம் முதன்முதலில் பெண்களுக்கு வாக்குரிமையை வழங்கியது. ஆனால் பிரித்தானிய நிர்வாகத்தின் பதிவுகளின்படி நில சொத்து வைத்திருந்த ஆண்கள் மற்றும் பெண்களுக்கு மட்டுமே வாக்குரிமை வழங்கப்பட்டதாகத் தெரிகிறது. வாக்குரிமையை நோக்கிய இயக்கத்திற்கு பதிலளிக்கும் வகையில் வழங்கப்பட்ட உரிமைகள் கல்வியறிவு மற்றும் கணவனின் சொத்து உடைமை உட்பட சொத்துரிமைக்கு மட்டுமே வரையறுக்கப்பட்டது. இது இந்தியப் பெண்களையும் ஆண்களையும் பெரும்பான்மையினர் வாக்களிப்பதைத் தவிர்த்தது. ஏனென்றால் அவர்கள் ஏழைகளாக இருந்தனர். 1950இல் அனைத்து வயதுவந்த இந்திய குடிமக்களுக்கும் உலகளாவிய வாக்குரிமை வழங்கப்பட்டபோதுதன் இந்த நிலைமை மாறியது.
, முன்னாள் இந்தியக் குடியரசுத் தலைவர்]]
# இந்தியாவில் பெண்களின் அரசியல் பங்கேற்பு

## இதையும் பார்க்கவும்

- இந்தியாவில் பெண்கள்
- பெண்கள் வாக்குரிமை
- பெண்கள் இடஒதுக்கீடு வரைவுச் சட்டம்
- அகில இந்திய மகளிர் மாநாடு
- இந்தியாவில் குடும்ப வன்முறை
- இந்தியாவில் பாலினப் பாகுபாடு
- இந்தியாவில் பாலினப் பாகுபாடு
# கேனோபிக் ஜாடிகள்

மம்மிகளின் உள்ளுறுப்புகளை வைத்த நான்கு சுண்ணாம்புக் கல் கேனோபிக் ஜாடிகள், காலம் கிமு 900 - 800]]
கேனோபிக் ஜாடிகள், காலம் கிமு 1333–1323]]
கடவுளின் நான்கு மகன்களின் உருவங்களுடன் வண்ணம் தீட்டப்பட்ட மட்பாண்ட கெனொபிக் ஜாடிகள், காலம் கிமு 1504–1447]]
**கேனோபிக் ஜாடிகள்** (**Canopic jars**) பண்டைய எகிப்தியர்கள் இறந்த பார்வோன், அரசகுடும்பத்தினர் மற்றும் அரசவையினர் உடலை இறுதிச் சடங்கின் போது உடலை மம்மியாக்கம் செய்யும் போது, இதயம் தவிர்த்த நுரையீரல், கல்லீரல், இரைப்பை, குடல் போன்ற உள்ளுறுப்புகளை பதப்படுத்தி, சுண்ணாம்புக் கல், பீங்காண் அல்லது மட்பாண்டத்தால் செய்யப்பட்ட நான்கு தனித்தனி ஜாடிகளில் அடைத்து மம்மிக்கு அருகே கல்லறையில் சேமித்து வைத்தனர். பண்டைய எகிப்தியர்கள் இறப்புக்கு பிந்தைய வாழ்க்கையில் நம்பிக்கை கொண்டிருந்ததால், இறப்பிற்குப்பின் இந்த உள்ளுறுப்புகள் பயன்படும் என்பதால் இந்த வழக்கம் பழைய எகிப்து இராச்சிய (கிமு 2686 – கிமு 2181) காலம் முதல் பிந்தையகால எகிப்திய இராச்சிய (கிமு 664 - கிமு 332) காலம் வரை தொடர்ந்தது.  
பழைய எகிப்து இராச்சிய காலத்தில் கேனோபிக் ஜாடிகளின் மூடிகளில் குறைந்த அளவில் படவெழுத்துகளில் குறிப்புகள் காணப்பட்டது. ஆனால் எகிப்தின் மத்தியகால இராச்சிய (கிமு 2055 – கிமு 1650) காலத்தில் கேனோபிக் ஜாடிகளின் மூடிகளின் மனித உருவங்களுடன், படவெழுத்து குறிப்புகளும் கொண்டிருந்தது. புது எகிப்து இராச்சியத்தை ஆண்ட 19-ஆம் வம்ச பார்வோன்களின் ஆட்சிக் காலத்தில் தான் (கிமு 1292 - கிமு 1189) கேனோபிக் ஜாடிகளின் மூடிகள், ஓரசு கடவுளின் நான்கு மகன்களின் உருவங்களைக் கொண்டதாக இருந்தது. இந்த ஓரசு கடவுளின் நான்கு மகன்கள் ஜாடிகளில் உள்ள மம்மியின் உள்ளுறுப்புகளை பாதுகாக்கிறது என்பது பண்டைய எகிப்தியர்கள் நம்பிக்கையாகும்.  
குறிப்புகள் கொண்ட அழகிய மரத்தால் செய்யப்பட்ட கேனொபிக் ஜாடிகள், காலம் கிமு 744–656]]
கேனோபிக் ஜாடிகள் எண்ணிக்கையில் நான்காக இருந்தன. மம்மியின் இரைப்பை, குடல், நுரையீரல் மற்றும் கல்லீரல் போன்ற உள்ளுறுப்புகளை பதப்ப்டுத்தி பாதுகாப்பதற்காக ஜாடிகளில் அடைத்து வைத்து சேமிக்கப்பட்டது. இவை அனைத்தும் மறுமையில் தேவைப்படும் என்று நம்பப்பட்டது. இதயத்திற்கு ஜாடி இல்லை: எகிப்தியர்கள் அதை ஆன்மாவின் இருக்கை என்று நம்பினர், அதனால் அது மம்மியின் உள்ளே விடப்பட்டது. கல்லறைகளை காக்கும் அனுபிஸ் கடவுளின் முன்னே இதயத்தை எடைபோட்டு பார்க்கும் வழக்கும் இருந்தது. ஓரசின் மகன்கள் கேனோபிக் ஜாடிகளில் உள்ள உள்ளுறுப்புகளின் பாதுகாவலர்களாக இருந்தனர்.  
2020-ஆம் ஆண்டில் சக்காரா நகரத்தில் அகழாய்வு மேற்கொண்ட போது, கண்டுபிடிக்கப்பட்ட ஒரு பெண் கல்லறையிலிருந்து 2,600 ஆண்டுகள் பழமையான 6 கேனோபிக் ஜாடிகள் கண்டெடுக்கப்பட்டது.
# கேனோபிக் ஜாடிகள்

## இதனையும் காண்க

- பண்டைய எகிப்தியர்களின் இறுதிச் சடங்குகள்
- இறந்தோர் நூல்
- உசாப்தி
# கேனோபிக் ஜாடிகள்

## இதனையும் காண்க

### அடிக்குறிப்புகள்

=
# இந்திய துணைக் கண்டத்தில் பெண்களின் வரலாறு

புத்தரை வணங்கும் தந்தத்தால் செதுக்கப்பட்ட ஒரு உருவம், தேசிய அருங்காட்சியகம், புது டில்லி]]
**இந்திய துணைக் கண்டத்தில் பெண்களின் வரலாறு** (*History of women in the Indian subcontinent*) இந்தியத் துணைக்கண்டத்தில் பெண்களின் வரலாற்றைப் படிப்பது என்பது ஒரு பெரிய அறிவார்ந்த மற்றும் பிரபலமான துறையாகும். இதில் பல அறிவார்ந்த புத்தகங்களும், கட்டுரைகளும், அருங்காட்சியக கண்காட்சிகளும், பள்ளிகளும் பல்கலைக்கழகங்களில் படிப்புகளும் இடம் பெற்றுள்ளன.
# இந்திய துணைக் கண்டத்தில் பெண்களின் வரலாறு

## பண்டைய, ஆரம்பகால, இடைக்காலங்கள்

வேதகாலத்தில் பெண்கள் வாழ்க்கையின் அனைத்து அம்சங்களிலும் ஆண்களுடன் உயர் தகுநிலையை அனுபவித்தனர். பழங்கால இந்திய இலக்கணவியலாளர்களான பதஞ்சலி, காத்யாயனர் உள்ளிட்டோரின் படைப்புகள், வேதகாலத்தின் ஆரம்பத்தில் பெண்கள் கல்வி கற்றவர்கள் என்று கூறுகின்றன. இருக்கு வேத வசனங்கள் பெண்கள் முதிர்ந்த வயதில் திருமணம் செய்துகொண்டு, சுயம்வரம் அல்லது களவு மணம் என்றழைக்கப்படும் உறவில் தங்கள் சொந்த கணவர்களைத் தேர்ந்தெடுத்தனர் என்று கூறுகின்றன. இருக்கு வேதமும், உபநிடதங்களும் பல பெண் முனிவர்களையும், தீர்க்கதரிசிகளையும் குறிப்பாக கார்கி வசக்னவி பற்றியும் மைத்ரேயி (சுமார் 8 ஆம் நூற்றாண்டு ) பற்றியும் குறிப்பிடுகின்றன.  
ஆரம்பத்தில், பெண்கள் சடங்குகளைப் பற்றியும், வேதங்களையும் படிக்க அனுமதிக்கப்பட்டனர். தர்மசாத்திரங்களில் இவ்வாறு குறிப்பிடப்பட்டுள்ளது:  
மேலும், புராணங்களில், ஒவ்வொரு கடவுளும் தங்கள் மனைவிகளுடனேயே காட்டப்பட்டனர் ( பிரம்மா சரசுவதியுடன், விஷ்ணு லட்சுமியுடன், சிவன் பார்வதியுடன் ). ஆண் கடவுள்களும், பெண் தெய்வங்களின் சிலைகளும் இரு பாலினருக்கும் முக்கியத்துவம் வாய்ந்ததாக சித்தரிக்கப்பட்டுள்ளன. பெண் தெய்வங்களுக்காக தனித்தனிக் கோவில்கள் அமைக்கப்பட்டன. ஒவ்வொரு கோவிலுக்குள்ளும், ஆண் தெய்வங்களைப் போன்று மிகுந்த அக்கறையுடனும் பக்தியுடனும் வழிபடப்பட்டனர். வழிபாட்டின் முன்னுரிமையின் அடிப்படையில் இன்றுவரை நீடிக்கும் குறிப்பிட்ட நடைமுறைகளும் உள்ளன.  
வான தெய்வத்தின் நடனச் சிலை (தேவதை ).]]  
குப்தர் காலத்தில் பெண்கள் நிர்வாகப் பணியில் பங்கேற்பது அரிதாகவே இருந்துள்ளது. குப்தப் பேரரசின் நிறுவனர் முதலாம் சந்திரகுப்தர், தனது இராணி குமார தேவியுடன் இணைந்து ஆட்சி செய்தார். குப்தப் பேரரசின் இரண்டாம் சந்திர குப்தரின் மகளும், வாகாடாப் பேரரசின் இரண்டாம் உருத்ரசேனனின் மனைவியுமான பிரபாவதி என்பவர் குப்த இராச்சியத்தில் நிர்வாகப் பணிகளில் ஈடுபட்டுள்ளார். காஷ்மீர், ராஜஸ்தான், ஒடிசா, ஆந்திராவில் இருந்த இராணிகள் உள்நாட்டிற்கு அப்பாலும் தங்களின் செயல்பாட்டை நீட்டித்த நிகழ்வுகள் காட்டப்பட்டுள்ளன. இணை கல்விக்காக நிறுவனங்கள் நிறுவப்பட்டன. குப்தர் காலத்தில் எழுதப்பட்ட அமரகோசம் எனும் சமசுகிருத மொழி அகராதியில் பெண் பாலினத்தைச் சேர்ந்த ஆசிரியர்கள், பேராசிரியர்களின் பெயர்கள் உள்ளன.  
கிமு 2 ஆம் நூற்றாண்டில், இராணி நயனிகா (அல்லது நாகனிகா) தக்காண பிராந்தியத்தின் (தெற்கு-மத்திய இந்தியா) சாதவாகனப் பேரரசின் ஆட்சியாளராகவும் இராணுவத் தளபதியாகவும் இருந்துள்ளார். தெற்காசியாவின் இலங்கைஅனுராதபுரத்தின் இராணியாக அனுலா என்ற மற்றொரு ஆரம்பகால பெண் ஆட்சியாளராக இருந்துள்ளார்( கிமு முதலாம் நூற்றாண்டு).  
இந்தியா, பாக்கித்தான், இலங்கை, வங்காளதேசம் போன்ற நாடுகளில் பெண்கள் மாநில மற்றும் அரசாங்கத் தலைவர்களாகப் பணியாற்றியுள்ளனர்.
# அதிகாரமளிக்கும் திட்டம்

**அதிகாரமளித்தல் திட்டம்** (*Empowerment Plan*) என்பது ஒரு அமெரிக்க மனிதாபிமான அமைப்பாகும், இது மில்வௌகி சந்திப்பு டிட்ராயிட்டில் அமைந்துள்ளது . வீடில்லாத பெண்களுக்கு வேலை வழங்குவதன் மூலமும், வீடற்ற தனிநபர்களுக்கு தேவைப்படும் மேற்சட்டை தயாரிப்பதன் மூலமும் வீடில்லாமையை சரிசெய்ய இந்த அமைப்பு செயல்படுகிறது.
# அதிகாரமளிக்கும் திட்டம்

## பின்னணி

டிட்ராய்டில் உள்ள கிரியேட்டிவ் ஸ்டடீஸ் கல்லூரியில் மாணவராக இருந்த வெரோனிகா ஸ்காட் அவர்களால் அதிகாரமளித்தல் திட்டம் 2011 இல் 501 (c) 3 இலாப நோக்கமற்ற நிறுவனமாக நிறுவப்பட்டது.
# அதிகாரமளிக்கும் திட்டம்

## அங்கீகாரம்

2010 ஆம் ஆண்டில், வெரோனிகா ஸ்காட் ஐ.நா.விற்கு ஒரு இளம் பெண் மாற்றுத் தயாரிப்பாளராகப் பேச அழைக்கப்பட்டார், மேலும் 2011 ஆம் ஆண்டில் கிளிண்டன் அறக்கட்டளையின் ஒரு பகுதியான கிளிண்டன் குளோபல் முன்முயற்சியால், அதிகாரமளிக்கும் திட்டத்தை உருவாக்குவதற்கான தனது உந்துதலில் பேசினார். 2012 இல், வெரோனிகா ஸ்காட்டிற்கு ஜான் எஃப். கென்னடி நூலக அறக்கட்டளையின் JFK புதிய எல்லைகள் விருது வழங்கப்பட்டது. இவர் கௌரவிக்கப்பட்ட இளைய நபராவார். மேலும் 2012 இல், ஸ்காட் டெடெக்ஸ் டிராவர்ஸ் சிட்டி மன்றம் மற்றும் டெடெக்ஸ் டெட்ராய்ட் வழியாக பேசினார்.
# கார்கி வசக்னவி

**கார்கி வசக்னவி** (*Gargi Vachaknavi*) (பிறப்பு கிமு 9 முதல் 7 ஆம் நூற்றாண்டு) ஓர் பழங்கால இந்திய தத்துவவாதியாவார். வேத இலக்கியத்தில், இவர் ஒரு சிறந்த இயற்கை தத்துவஞானியாகவும், வேதங்களின் புராகவும், பிரம்ம வித்யா பற்றிய அறிவு கொண்ட ஒருவராகவும் அறியப்படுகிறார். பிரகதாரண்யக உபநிடதத்தின் ஆறாவது மற்றும் எட்டாவது பிராமணத்தில், இவர் பிரம்ம வேள்வியில் பங்கேற்றதால் இவருடைய பெயர் முக்கியமானது. வேதகால பேரரசான விதேக நாட்டின் அரசன் சனகனால் ஏற்பாடு செய்யப்பட்ட ஒரு தத்துவ விவாதத்தில், இவர் ஆன்மா சம்பந்தமான குழப்பமான கேள்விகளுடன் யாக்யவல்க்கியருடன் விவாதத்தில் ஈடுபட்டார் . இவர் இருக்கு வேதத்தில் பல பாடல்களை எழுதியதாகவும் கூறப்படுகிறது. இவர் வாழ்நாள் முழுவதும் பிரம்மச்சாரியாக இருந்தார். பாரம்பரிய இந்துக்களால் வணங்கப்பட்டாள் .
# கார்கி வசக்னவி

## ஆரம்ப கால வாழ்க்கை

கார்கி, வச்சக்னு முனிவரின் மகளாவார். கார்க முனிவரின் வம்சாவளியில் (கி.மு. 800-500 ) வந்த தந்தையின் பெயரால் கார்கி வச்சக்நவி என்று பெயரிடப்பட்டார். சிறு வயதிலிருந்தே, இவர் மிகவும் அறிவார்ந்தவராக இருந்தார். சிறு வயதிலிருந்தே இவர் வேத நூல்களில் மீது மிகுந்த ஆர்வத்தை வெளிப்படுத்தினார். வேதங்கள் , உபநிடதங்களில் அதிக அறிவு பெற்றவராக இருந்துள்ளார். மேலும், மெய்யியலில் நன்றாகத் தேர்ச்சி பெற்றிந்தார். மற்ற தத்துவவாதிகளுடன் அறிவுசார் விவாதங்களையும் நடத்தினார்.  
சாந்தோக்கிய உபநிடதத்தில் இவரது தத்துவக் கருத்துகள் குறிப்பிடப்பட்டுள்ளன. கார்கி, பிரம்மவாதினியாக, இருக்கு வேதத்தில் பல பாடல்களை இயற்றினார் (X 39 இல் V.28). இது அனைத்து இருப்பின் தோற்றத்தையும் கேள்விக்குள்ளாக்கியது. யோகா பற்றிய ஒரு உன்னதமான உரையான யோக யக்ஞவல்க்யா என்பது கார்கிக்கும் முனிவர் யாக்யவல்கியருக்கும் இடையிலான உரையாடலாகும். மிதிலையின் மன்னர் சனகனின் அரசவையில் இடம் பெற்றிருந்த நவரத்தினங்களில் ஒருவராக இவர் கௌரவிக்கப்பட்டார்.
# பாலியல் துன்புறுத்தல்

**பாலியல் துன்புறுத்தல்** (sexual harassment) என்பது வெளிப்படையான அல்லது மறைமுகமான பாலியல் செயல்களைச் செய்வதனை உள்ளடக்கிய ஒரு வகை துன்புறுத்தல் ஆகும். பாலியல் துன்புறுத்தல் வாய்மொழி மீறல்கள் முதல் பாலியல் முறைகேடு அல்லது தாக்குதல் வரை பல செயல்களை உள்ளடக்கியது ஆகும். பணியிடம், வீடு, பள்ளி, தேவாலயங்கள் போன்ற பல்வேறு சமூக அமைப்புகளில் தொல்லைகள் ஏற்படலாம். துன்புறுத்துபவர்கள் அல்லது பாதிக்கப்பட்டவர்கள் எந்த பாலினம் அல்லது பாலினத்தவராக இருக்கலாம்.  
பெரும்பாலான நவீன சட்ட சூழல்களில், பாலியல் துன்புறுத்தல் என்பது சட்ட விரோதமானதாகக் கருதப்படுகிறது. பாலியல் தொல்லைகள் என்பதனைப் பொறுத்தவரை பொதுவாக சிறிய கிண்டல்கள், வெளிப்படையான கருத்துகள் அல்லது தனிமையில் இருக்கும் சமயத்தில் எல்லை மீறாத சம்பவங்கள் ஆகியன இதில் வராது.  
பணி செய்யுமிடத்தில் ஒரு முதலாளியால் ஏற்படும் பாலியல் துன்புறுத்தல் என்பது சட்டவிரோத வேலைவாய்ப்பு பாகுபாடு ஆகும் . பல வணிகங்கள் அல்லது நிறுவனங்களுக்கு, பாலியல் துன்புறுத்தல்களைத் தடுப்பது மற்றும் பாலியல் துன்புறுத்தல் குற்றச்சாட்டுகளிலிருந்து ஊழியர்களைப் பாதுகாப்பது சட்ட முடிவெடுப்பது ஆகியன தற்போது முக்கிய இலக்குகளாக மாறியுள்ளன.
# பாலியல் துன்புறுத்தல்

## சொற்பிறப்பியல் மற்றும் வரலாறு

பாலியல் துன்புறுத்தல் பற்றிய நவீன சட்ட புரிதல் முதன்முதலில் 1970 களில் உருவாக்கப்பட்டது, இருப்பினும் இது தொடர்புடைய கருத்துக்கள் பல கலாச்சாரங்களில் இருந்ததாக அறியப்படுகிறது.
# பாலியல் துன்புறுத்தல்

## சொற்பிறப்பியல் மற்றும் வரலாறு

### "பாலியல் துன்புறுத்தல்" என்ற சொல்

சட்ட ஆர்வலரான கேத்தரின் மெக்கின்னன் அமெரிக்காவில் பாலியல் துன்புறுத்தல்கள் பற்றிய சட்டங்களை உருவாக்கிய பெருமை *பெற்றாலும், 1979 ஆம் ஆண்டில் செக்சுவல் ஹராஸ்மெண்ட் ஆஃப் ஒர்கிங் உமன்* என்ற தலைப்பில் வெளியிட்ட இந்த நூலில் இந்தச் சொல் உருவாகவில்லை. மாறாக இந்தச் சொற்றொடர் டொராண்டோவில் வெளியிடப்பட்ட *தி குளோப் அண்ட் மெயில்* செய்தித்தாளின் 1972 ஆவது இதழில் அச்சிடப்பட்டது. அதற்கு முன்னதாக மேரி ரோவ் என்பவர் 1973இல் *சாட்டர்ன் ரிங்ஸ்* என்பதில் பாகுபாடு தொடர்பான அறிக்கையில் இந்தச் சொற்றொடரைப் பயன்படுத்தி உள்ளார்.அந்த நேரத்தில், ரோவ் மாசசூசெட்ஸ் தொழில்நுட்பக் கழகத்தில் (எம்ஐடி) பெண்கள் மற்றும் வேலைக்கான பிரிவின் வேந்தராக இருந்தார். தொழில்நுட்பக் கழகத்தில் இவரது முயற்சிகள் காரணமாக, பாலியல் துன்புறுத்தலை நிறுத்துவதை நோக்கமாகக் கொண்ட குறிப்பிட்ட கொள்கைகள் மற்றும் நடைமுறைகளை உருவாக்கிய முதல் பல்கலைக்கழகம் எனும் பெருமை பெற்றது.
# பாலியல் துன்புறுத்தல்

## சொற்பிறப்பியல் மற்றும் வரலாறு

### முக்கிய பாலியல் துன்புறுத்தல் வழக்குகள்

1970 மற்றும் 1980 களில் தொடர்ச்சியான பாலியல் துன்புறுத்தல் வழக்குகளின் விளைவாக பாலியல் துன்புறுத்தல் முதலில் அமெரிக்க சட்டத்தில் குறியிடப்பட்டது. இதனால் துவக்கத்தில் ஆப்பிரிக்க அமெரிக்கப் பெண்களே அதிக பாதிக்கப்பட்டனர்.
# பாலியல் துன்புறுத்தல்

## சூழ்நிலைகள்

பணியிடம், வீடு, பள்ளி மற்றும் பல்வேறு சமூக அமைப்புகளில் தொல்லைகள் ஏற்படலாம். குற்றவாளி யாராகவும் இருக்கலாம். அதற்கு சாட்சிகள் இருக்கும் சம்யங்களிலும், இல்லாத சமயங்களிலும் பாலியல் தொல்லைகள் ஏற்படலாம். குற்றவாளி தனது நடத்தை அல்லது பாலியல் துன்புறுத்தலுக்கு உள்ளாக்கப்படுவதை முற்றிலும் அறியாமல் இருக்கலாம். குற்றவாளி தனது செயல்கள் சட்டவிரோதமானவை என்று முற்றிலும் அறியாமல் இருக்கலாம். மன அழுத்தம், சமூக விலகல், தூக்கக் கோளாறுகள், உண்ணும் சிரமங்கள் மற்றும் ஆரோக்கியத்தின் பிற குறைபாடுகள் ஆகியவை துன்புறுத்தப்பட்ட நபர்கள் மீதான பாதகமான விளைவுகளில் அடங்கும் .பாதிக்கப்பட்டவர் மற்றும் குற்றவாளி எந்த பாலினத்தவராகவும் இருக்கலாம். குற்றவாளி எதிர் பாலினமாக இருக்க வேண்டியதில்லை. இந்த சம்பவம் குற்றவாளி மற்றும்/அல்லது பாதிக்கப்பட்டவரின் தவறான புரிதலால் எழலாம். இந்த தவறான புரிதல்கள் நியாயமானதாகவோ அல்லது நியாயமற்றதாகவோ இருக்கலாம்.
# அலி சலீம்

**அலி சலீம்** ( உருது : **علی his** Ali Saleem ), **பேகம் நவாசிஷ் அலி** எனும் பெயரால் பரவலாக அறியப்படும் இவர் ஒரு பாக்கித்தான் தொலைக்காட்சி தொகுப்பாளர், நடிகர், திரைக்கதை எழுத்தாளர்ஆவார். இவர் 2010 இல் பிக் பாஸ் 4 இல் போட்டியாளராக கலந்து கொண்டார். இவர் மறைந்த பிரதமர் பெனாசிர் பூட்டோவினைப் போன்று நிகழ்ச்சிகளில் வேடம் தரித்ததின் மூலம் பரவலாக அறியப்பட்டார். பின்னர் *ஆஜ் டிவி* நிறுவனம், *டான் நியூஸ்* மற்றும் ஜியோ டிவி நிறுவனம் உள்ளிட்ட பல்வேறு தொலைக்காட்சி அலைவரிசை நிகழ்ச்சிகளில் கலந்து கொண்டார். இவர் ஒரு இருபாலினத்தவர் ஆவார்.இவரது தந்தை ஓய்வுபெற்ற பாக்கித்தானிய இரானுவ தளபதி ஆவார். இவரது மனைவி ஓய்வு பெற்ற அரசு ஊழியர் ஆவார்.  
உயிரியல் ரீதியாக ஆணாக பிறந்த அலி, சில சமயங்களில் தன்னை ஓரினச்சேர்க்கையாளர், இருபாலர் என்றும் சில சமயங்களில் ஒரு பாலினத்தவர் என்றும் கூறியுள்ளார்.
# அலி சலீம்

## ஆரம்பகால வாழ்க்கை மற்றும் அலி பெனாசீர்

இஸ்லாமாபாத்தில் பாகிஸ்தான் ரானுவத் தளபதியின் மகனாகப் பிறந்தார். சிறு வயதிலிருந்தே, இவர் ஒரு பெண்ணாக இருக்க வேண்டும் என்று கற்பனை செய்தார். இவர் தனது பதின்ம வயதிலேயே கலை மன்றத்தில் யாஸ்மீன் இஸ்மாயிலுக்காக ஒரு நாடகத்தில் கலந்து கொண்டார், பர்தா அணிந்து பார்வையாளர்களுக்கு தனது தனிப்பாடலை வழங்கினார். பார்வையாளர்கள் எவ்வாறு ஒரு குழந்தை தன்னைவிட வயதான பெண்ணின் வேடத்தில் நடிக்க செய்ய முடியும் என கேட்டுவருகின்றனர்.அலி தனது ஆரம்பகாலக் கல்வியை அட்டாக்கில் உள்ள *ஹசனப்தல்* கல்லூரியில் பயின்றார், பின்னர் *ஃப்ரோபல் சர்வதேச பள்ளியில் பயின்றார்.* சொத்து தொடர்பாக குடும்பத்திற்குள் சில சர்ச்சைகள் நடந்து வருவதாக அலி ஊடகங்களுக்குத் தெரிவித்தார்.
# ஜேக்கே குஸ்தோவ்

**ஜேக்கே இவ் குஸ்மோவ்** (*Jacques-Yves Cousteau*, 11 ஜூன் 191025 ஜூன் 1997) என்பவர் ஒரு பிரெஞ்சு கடற்படை அதிகாரி, ஆய்வாளர், பாதுகாவலர், திரைப்படத் தயாரிப்பாளர், புதுமைப்பித்தர், அறிவியலாளர், ஒளிப்படக் கலைஞர், எழுத்தாளர், ஆராய்ச்சியாளர் ஆவார். இவர் நீர் நுரையீரலை (நீரில் சுவாசிக்கப்பயன்படும் கருவி) இன்னொருவருடன இணைந்து உருவாக்கினார். கடல் பாதுகாப்பிற்கு ஒரு முன்னோடியாக இருந்தார். மேலும் பிரான்சிய அகாதமியின் உறுப்பினராக இருந்தார்.  
குஸ்மோவ் தனது கடல் நீரடி ஆராய்ச்சி குறித்து தொடர்ச்சியாக பத்தகங்கள் எழுதினார். அந்தவரிசையில் மிகவும் வெற்றிகரமான அவரது முதல் புத்தகமான *தி சைலண்ட் வேர்ல்ட்: அ ஸ்டோரி ஆஃப் அண்டர்சீ டிஸ்கவரி அண்ட் அட்வென்ச்சர்* 1953 இல் வெளியிடப்பட்டது. குஸ்மோவ் திரைப்படங்களையும் இயக்கியுள்ளார், குறிப்பாக இவரது முதல் புத்தகத்தில் உள்ளவற்றைத் தழுவி *தி சைலண்ட் வேர்ல்ட்* என்ற ஆவணப்படத்தை எடுத்தார். இது 1956 கேன்ஸ் திரைப்பட விழாவின் உயர் விருதான பாம் டி'ஓரை வென்றது. 2004 ஆம் ஆண்டில் *பாரன்ஹீட் 9/11* ஆவணப்படத்துக்காக மைக்கேல் மூர் பாம் டி'ஆர் விருதை வெல்லும் வரை, ஆவணப்படத்திற்காக அந்த விருதை வென்ற ஒரே நபராக இவர் இருந்தார்.
# நெர்கிசு மாவல்வலா

**நெர்கிசு மாவல்வாலா** (Nergis Mavalvalaபிறப்பு 1968) ஒரு பாக்கித்தான்-அமெரிக்க வானியற்பியலாளர் ஆவார்.இவர் மாசசூசெட்ஸ் தொழில்நுட்ப நிறுவனத்தின் (எம்ஐடி) வானியற்பியல் பிரிவின் பேராசியர் ஆவார். அங்குள்ள *ஸ்கூல் ஆஃப் சயின்ஸின்* இணை தலைவராகவும் உள்ளார். 2010 ஆம் ஆண்டில் இவருக்கு *மெக் ஆர்தர் ஃபெல்லோசிப்* விருது வழங்கப்பட்டது.  
மாவல்வாலா **சீரொளி குறுக்கீட்டுமானி ஈர்ப்பலை** ஆய்வகத் (LIGO) திட்டத்தில் ஈர்ப்பு அலைகளைக் கண்டறிந்ததன் மூலம் பரவலாக அறியப்பட்டார். இவர் பிற இயற்பியல் சிக்கல்களுக்கான சில சிறப்பான முடிவுகளைக் கண்டறிந்தார்.உதாரணமாக, பேரியலான பொருட்களை சீரொளி மூலம் குளிரூட்டல் செயல்பாடு.
# நெர்கிசு மாவல்வலா

## தனிப்பட்ட வாழ்க்கை

மாவல்வாலா லாகூரில் பிறந்தார், ஆனால் பெரும்பான்மையாக பாகிஸ்தானின் கராச்சியில் வளர்ந்தார். கராச்சியின் *இயேசு மற்றும் மேரி* மாடப்பள்ளியில் கல்வி கற்றார். இவர் 1986 இல் அமெரிக்கா சென்றார் மற்றும் வெல்லெஸ்லி கல்லூரியில் சேர்ந்தார், அங்கு இவர் 1990 இல் இயற்பியல் மற்றும் வானியலில் இளநிலைப் பட்டம் பெற்றார். பின்னர் இவர் எம்ஐடி இயற்பியல் துறையில் இராய்னர் வெய்சுவின் குழுவில் சேர்ந்தார், மேலும் 1997 இல் முனைவர் பட்டம் பெற்றார்.  
பார்சி குடும்பத்தில் பிறந்த மாவல்வாலா இரண்டு குழந்தைகளில் இளையவர் ஆவார். இவருடைய பெற்றோர் தங்கள் மகள்கள் கல்வி கற்பதன் அவசியத்தை உணர்ந்து இருந்தனர், மேலும் வெளிநாட்டில் உயர்கல்வியைத் தொடர மாவல்வாலாவை ஊக்குவித்தனர். மாவல்வாலா தனது குழந்தைப் பருவத்தில் பெரும்பான்மையாக கணிதம் மற்றும் அறிவியலில் ஆர்வம் கொண்டிருந்தார், சரதுசம் மீது நம்பிக்கை கொண்டாவராக இவர் வளார்க்கப்பட்டார்.  
வெளிப்படையாக அகனள் என தன்னை அறிவித்துக் கொண்டார் மற்றும் பாகிஸ்தானியராக இருப்பதால், மாவல்வாலா நிறைய கேள்விகளை எதிர்கொள்கிறார். கல்லூரி முடிக்கும் வரை மாவல்வாலா தனது பாலியல் நோக்குநிலை பற்றி அறிந்திருக்கவில்லை. மாவல்வாலா , பாலின பாத்திரங்கள் மற்றும் தற்போது இருக்கும் பல்வேறு தடைகளை எவ்வாறு உடைக்க முடிந்தது மற்றும் அவள் விரும்பும் தொழிலை எவ்வாறு தொடர முடிந்தது என்பது போன்ற கேள்விகளை பெரும்பான்மையாக எதிர்கொள்கிறார்.
# நெர்கிசு மாவல்வலா

## தொழில் வாழ்க்கை

எம்ஐடியில் பட்டதாரி மாணவராக, டாக்டர் இராய்னர் வெய்ஸின் கீழ் தனது முனைவர் பட்டத்தினைப் பெற்றார், அங்கு மாவால்வாலா ஈர்ப்பு அலைகளை கண்டறிய ஒரு முன்மாதிரி சீரொளி குறுக்கிட்டு மானியினை உருவாக்கினார். பள்ளிப் படிப்பிற்குப் பிறகு, முதுகலை ஆராய்ச்சியாளராகவும், பின்னர் கலிபோர்னியா தொழில்நுட்பக் கல்வி கழகத்தில் ஆராய்ச்சி விஞ்ஞானியாகவும், தனது பணியினைத் துவங்கினார் பின்னர் லைகோ<nowiki/>வில் பணிபுரிந்தார். முனைவர் மாவல்வாலா 2002 இல் எம்ஐடி இயற்பியல் பீடத்தில் சேர்ந்தார்.
# நெர்கிசு மாவல்வலா

## விருதுகள் மற்றும் அங்கீகாரம்

2017 ஆம் ஆண்டில் தகவல் தொழில்நுட்ப பல்கலைக்கழகத்தால் தொடங்கப்பட்ட முதல் லாகூர் தொழில்நுட்ப விருதை மாவல்வாலா வென்றார். 2017, நியூயார்க்கின் *கார்னகி கார்ப்பரேஷன்* மாவல்வாலாவை "அமெரிக்க சமுதாய முன்னேற்றத்திற்கு குறிப்பிடத்தக்க பங்களிப்பை வழங்கியதற்காக" சிறந்த குடியேறியவராக அறிவித்து கௌரவித்தது. 2016, அண்டவியலில் க்ரூபர் விருதினை இன்னொரு ஆராய்ச்சியாளாருடன் இணைந்து பெற்றார். 2016, அடிப்படை இயற்பியலில் விருதினை இன்னொரு ஆராய்ச்சியாளாருடன் இணைந்து பெற்றார் 2014, *NOGLSTP* மாவல்வாலாவை ஆண்டின் சிறந்த நங்கை, நம்பி, ஈரர், திருனர் விஞ்ஞானியாக அங்கீகரித்தது.
-
# குங்சாங் சோடென்

**குங்சாங் சோடென்** (*Kunzang Choden*, பிறப்பு:1952) பூட்டானிய எழுத்தாளர். ஆங்கில மொழியில் புதினம் ஒன்றை எழுதிய முதல் பூட்டானியப் பெண் என்ற பெருமை படைத்தவர்.  
சோடென் பும்தாங் மாவட்டத்தில் பிறந்தவர். அவரது பெற்றோர் நிலவுடமை நிலக் கிழார்கள். அவரது ஒன்பதாவது அகவையில் இந்தியாவிற்கு பள்ளியில் படிக்க அனுப்பப்பட்டு ஆங்கிலக் கல்வி பெற்றார். தில்லியின் இந்திரபிரஸ்தா கல்லூரியில் உளத்தியலில் சிறப்பு இளங்கலைப் பட்டமும் நெப்ராஸ்கா-லிங்கன் பல்கலைக்கழகத்தில் சமூகவியல் இளங்கலைப் பட்டமும் பெற்றவர். பூட்டானில் ஐக்கிய நாடுகள் வளர்ச்சித் திட்டத்தில் பணியாற்றினார். சுவிட்சர்லாந்து நாட்டவரைத் திருமணம் செய்து தற்போது இருவரும் திம்புவில் பணி புரிகின்றனர்.  
*தி சர்க்கிள் ஆப் கர்மா* என்ற இவரது முதல் புதினம் பெங்குவின் (இந்தியா) நிறுவனத்தால் 2005இல் பதிப்பிக்கப்பட்டது. கதைக்களம் 1950களில் பூட்டானின் நவீனத்துவ காலத்தில் அமைந்துள்ளது. முதன்மை கதைமாந்தரான சாலை போடும்பூட்டானியப் பெண் நவீனமய பூட்டானுக்கு முந்தைய பாரம்பரியமான ஆணாதிக்க பாலினப் பாத்திரங்களுடனும் புதிய பாலின வாதம் உருவாக்கிய பாத்திரங்களுடனும் எதிர்கொள்ளும் சிக்கல்களை மையமாக கொண்டது. பெரும்பாலான நிகழ்வுகள் வட இந்தியாவில் நடப்பதாகவும் உள்ளது.  
2020இல் கோவிட்-19 பெருந்தொற்றுக் காலத்தில், வீட்டில் அடைபட்டிருந்த காலத்தில் சோடெனின் திரைத் தயாரிப்பாளரான மகள், டெச்சென் ரோடெர், தனது அன்னை கதைகளை வாசிப்பதை ஒளிதக் காட்சிகளாக படம் பிடித்து யூடியூப்பில் குழந்தைகளுக்காக தரவேற்றினார்.
# மவான் ரிசுவான்

**மவான் ரிசுவான்** (Mawaan Rizwan பிறப்பு 18 ஆகஸ்ட் 1992) பாக்கித்தான் -பிரித்தானிய நடிகர், எழுத்தாளர், நகைச்சுவை நடிகர் ஆவார். இவர் *யூடியூபராக* தனது வாழ்க்கையினத் துவங்கினார்.
# மவான் ரிசுவான்

## ஆரம்ப கால வாழ்க்கை

ரிசுவான் பாகிஸ்தானின் லாகூரில் பிறந்தார்; அவரது தாயார், ஷாஹனாஸ், ஒன்பது உடன்பிறந்தவர்களில் ஒருவராக இருந்தார் மற்றும் அவர் குழந்தையாக இருந்தபோது பல கருப்பு மற்றும் வெள்ளை பாக்கித்தான் திரைப்படங்களில் நடித்திருந்தார். அவரது தாயார், மாவானுக்கும் அவரது சகோதரிக்கும் சிறந்த வாழ்க்கையினைத் தர விரும்பியதால், அவர்கள் 1994 இல் லண்டனுக்கு குடிபெயர்ந்தனர். ஆறு ஆண்டுகளுக்குப் பிறகு, எட்டு வயதில், ரிசுவானும் அவரது குடும்பத்தினரும் நாடு கடத்தப்படுவதாக அச்சுறுத்தப்பட்டனர், ஆனால் சட்டரீதியான போராட்டங்கள் மற்றும் குடும்பத்தின் குடியேற்ற உரிமைகளுக்கான போராட்டங்களுக்குப் பிறகு அவர்களுக்கு வெற்றி கிடைத்தது.
# மவான் ரிசுவான்

## தொழில்

ரிசுவான் 16 வயதில் யூடியூப் நிகழ்படங்களை உருவாக்கத் தொடங்கினார். தனது நிகழ்படங்கள் மூலமாக பரவலாக கவனம் பெற்ற பிறகு இவர் தொலைக்காட்சி மற்றும் நேரடி நிகழ்ச்சிகளில் கலந்து கொள்ளும் வாய்ப்பினைப் பெற்றார். இந்தத் தொடர் பாஃப்டா விருதுக்குப் பரிந்துரை செய்யப்பட்டது.  
2015 ஆம் ஆண்டில், ரிசுவான் தனது பிறந்த நாடான பாகிஸ்தானுக்கு பயணம் செய்தார். *ஹவ் கே இன் பாகிஸ்தான்* எனும் ஆவணப்படத்திற்காக இவர் பாக்கித்தான் சென்றார்.இந்த ஆவணப்படம் ஓரினச் சேர்க்கை என்பது இஸ்லாமிய சட்டத்தின் படி தவறு என வாழ்க்கை முறைகளை மேற்கொண்டு வரும் சமூகக் குழுக்களிடையே நங்கை, நம்பி, ஈரர், திருனர் இசுலாமியர்கள் சந்திக்கும் இன்னல்களைப் பற்றியதாகும். இந்த ஆவணப்படம் சர்வதேச அளவில் பல தொலைக்காட்சியில் ஒளிபரப்பப்பட்டது, ஆஸ்திரேலியாவில் ஏபிசி 2, கனடாவில் சிபிசி மற்றும் அமேசான் பிரைம் வீடியோ வழியாக பல்வேறு சந்தைகளிலும் இந்த ஆவணப்படம் வெளியானது.  
2010 ஆம் ஆண்டில் *ஸ்டாண்ட்-அப்* நகைச்சுவையின் மூலம் தனது தொழில் வாழ்க்கையினைத் துவங்கினார். 2018 மற்றும் 2019 ஆம் ஆண்டுகளில் இவர் நடத்திய நிகழ்ச்சிகள் விமர்சகர்களிடமிருந்து நேர்மறையான விமர்சனங்களைப் பெற்றது. 2018 ஆம் ஆண்டில், அகதிகள் தொண்டு நிறுவனம் ஒன்றிற்காக *சூஸ் லாஃப்* எனும் நிகழ்வு ஒன்றினை *பிளே ஹவுஸ் தியேட்டரில்* நிகழ்த்தினார்.  
2019 ஆம் ஆண்டில், ரிசுவான் நகைச்சுவைத் தொடரான டூ வீக்ஸ் டு லைவ் ஃபார் ஸ்கை ஒன்னில் நடிப்பார் என்று அறிவிக்கப்பட்டது, இது 2020 இல் ஒளிபரப்பப்பட உள்ளது. ஏப்ரல் 2019 இல் ரிசுவான் தனது முதல் இரண்டு தனிப்பாடல்களை வெளியிட்டார் - "ஐ காட் எ நியூ வாக்" மற்றும் "*மேங்கோ*" - மூன்றாவது தனிப்பாடலான, "*நெவர் பீன்* ஸ்கையிங்", செப்டம்பரில் வெளியிடப்பட்டது.  
செப்டம்பர் 2020 இல் அவர் *ஜொனாதன் ரோஸின் நகைச்சுவை கிளப்பில்* இணை தொகுப்பாளராக தோன்றினார், 15 அக்டோபர் 2020 அன்று, ரிசுவான் *டாஸ்க்மாஸ்டரின்* 10 வது தொடரில் தோன்றினார். அந்த நிகழ்ச்சியில் இவர் 3 வது இடத்தைப் பிடித்தார்.
# மவான் ரிசுவான்

## தனிப்பட்ட வாழ்க்கை

ரிசுவான் ஓர் ஓரினச்சேர்க்கையாளர் ஆவார், தனது 24 ஆம் வயதில் தனது பாரம்பரிய இசுலாமியப் பெற்றோரிடம் இருந்து பிரிந்து சென்றார். 2014 ஆம் ஆண்டில், அவர் தனது தாயார் ஷாஹனாஸுடன் ஒரு யூடியூப் வீடியோவில் தோன்றினார், இதன் விளைவாக அவரது தாயார் பாலிவுட்டின் கவனத்தை ஈர்த்தார், இறுதியில் இந்திய தொலைக்காட்சித் தொடரான யே ஹாய் முஹப்படீன் எனும் தொடரில் கலந்துகொள்ளும் வாய்ப்பினைப் பெற்றார்.
# துலான் கொடித்துவக்கு

**சமித துலான்** எனவும் அறியப்படும் **சமித துலான் கொடித்துவக்கு** (பிறப்பு 10 சூலை 1990) என்பவர் இலங்கையின் இணை ஒலிம்பிக் தடகள விளையாட்டு வீரராவார். இவர் 2020 கோடைக்கால இணை ஒலிம்பிக் போட்டிகளில் இலங்கை சார்பில் முதன்முதலில் பங்கேற்றார்.
# துலான் கொடித்துவக்கு

## வாழ்க்கை

சமித துலான், இலங்கையின் தென்மாகாணத்திலுள்ள தெனியாயவில் பிறந்து வளர்ந்தார். இவர் தனது துவக்கக் கல்வியை தெனியாய மத்திய கல்லூரியிலும் இரண்டாம் நிலைக் கல்வியை ராகுல கல்லூரியிலும் தொடர்ந்தார். இவர் இலங்கை இராணுவக் காவல்துறையில் கோப்ரலாகப் பணிபுரிவதோடு இராணுவக் காவல்துறை விளையாட்டுக் கழகம் சார்பில் போட்டிகளில் பங்கேற்கிறார்.
# துலான் கொடித்துவக்கு

## விளையாட்டுத் துறை

இவர் 2019ம் ஆண்டில் துபாயில் நடைபெற்ற உலக இணைத் தடகள வாகையர் போட்டிகளில் ஆடவர் ஈட்டி எறிதல் F44 பிரிவில் நான்காம் இடம் பெற்றதன் மூலம் 2020 கோடைகால இணை ஒலிம்பிக் போட்டிகளில் நேரடியாகப் பங்கேற்கும் தகுதி பெற்றார்.  
இவர் 2020 தோக்கியோ இணை ஒலிம்பிக் போட்டிகளில் ஆடவர் ஈட்டி எறிதல் F64 பிரிவில் வெண்கலப் பதக்கம் வென்றார். இதன்மூலம், 2020 கோடைக்கால இணை ஒலிம்பிக்கில் இலங்கைக்கு இரண்டாவது பதக்கத்தைப் பெற்றுக் கொடுத்ததோடு, ஆகத்து 30, 2021 எனும் ஒரே நாளில் இலங்கை இரண்டு பதக்கங்களை வென்றது.
# 2020 கோடைக்கால இணை ஒலிம்பிக் போட்டிகளில் இலங்கை

தோக்கியோ, சப்பானில் 24 ஆகத்து 2021 முதல் 5 செப்டெம்பர் 2021 வரை நடைபெறும் 2020 கோடைக்கால இணை ஒலிம்பிக் போட்டிகளில் இலங்கை பங்கு பற்றுகிறது.  
இலங்கை அணியில் 9 வீரர்கள் (8 ஆண்கள் மற்றும் 1 பெண்) நான்கு விளையாட்டுக்களில் பங்குபற்றுகின்றனர்.  
தினேசு பிரியந்த ஏரத் ஆடவர் ஈட்டி எறிதல் F46 பிரிவில் வரலாற்று முக்கியத்துவம் வாய்ந்த தங்கப் பதக்கத்தை வென்றதோடு இப்பிரிவில் புதிய உலக சாதனையான 67.79 m தூரத்தைப் பதிவு செய்தார். இதன்மூலம், இலங்கை தனது முதல் துணை ஒலிம்பிக் தங்கப் பதக்கத்தைப் பதிவு செய்தது. மேலும், 2020 தோக்கியோ துணை ஒலிம்பிக் போட்டிகளில் இலங்கை பெற்ற முதலாவது பதக்கமும் இதுவேயாகும். ஏரத், இப்போட்டிகளின் துவக்க விழாவின் போது இலங்கைக் கொடியை ஏந்திச் செல்லும் பெருமையையும் பெற்றிருந்தார்.
# 2020 கோடைக்கால இணை ஒலிம்பிக் போட்டிகளில் இலங்கை

## போட்டியாளர்கள்

பின்வரும் பட்டியல் போட்டிப் பிரிவு வாரியான விளையாட்டு வீரர்களின் தகவல்களைக் கொண்டுள்ளது.  
| விளையாட்டு | ஆடவர் | மகளிர் | மொத்தம் |
| --- | --- | --- | --- |
| align=வில்வித்தை | 1 | 0 | 1 |
| align=தடகளம் | 5 | 1 | 6 |
| align=படகு விளையாட்டுக்கள் | 1 | 0 | 1 |
| align=சக்கரநாற்காலி டென்னிசு | 1 | 0 | 1 |
# 2020 கோடைக்கால இணை ஒலிம்பிக் போட்டிகளில் இலங்கை

## பதக்க வெற்றியாளர்கள்

| பதக்கம் | பெயர் | விளையாட்டு | நிகழ்வு | திகதி |
| --- | --- | --- | --- | --- |
| தினேசு பிரியந்த ஏரத் | தடகளம் | ஆடவர் ஈட்டி எறிதல் F46 | 30 ஆகத்து |  |
| துலான் கொடித்துவக்கு | தடகளம் | ஆடவர் ஈட்டி எறிதல் F46 | 30 ஆகத்து | } |
# 2020 கோடைக்கால இணை ஒலிம்பிக் போட்டிகளில் இலங்கை

## வில்வித்தை

இலங்கையிலிருந்து ஒரு வில்வித்தை வீரர் ஆடவர் ரீகேர்வ் திறந்தநிலைப் போட்டியில் பங்குபற்றுகிறார்.  
| வீரர் | நிகழ்வு | சுற்று | 32இன் சுற்று | 16இன் சுற்று | காலிறுதி | அரையிறுதி | இறுதி / |
| --- | --- | --- | --- | --- | --- | --- | --- |
# 2020 கோடைக்கால இணை ஒலிம்பிக் போட்டிகளில் இலங்கை

## தடகளம்

இலங்கையிலிருந்து ஆறு வீரர்கள் (ஐந்து ஆண்கள் மற்றும் ஒரு பெண்) தடகளாப் போட்டிகளுக்குத் தகுதி பெற்றனர்.  
;சுவட்டு நிகழ்வுகள்
| வீரர் | நிகழ்வு | தகுதிச் சுற்று | இறுதி |
| --- | --- | --- | --- |  
;மைதான நிகழ்வுகள்
| வீரர் | நிகழ்வு | இறுதி |
| --- | --- | --- |
# 2020 கோடைக்கால இணை ஒலிம்பிக் போட்டிகளில் இலங்கை

## படகு விளையாட்டுக்கள்

இலங்கை சார்பில் ஆடவர் தனிநபர் துடுப்பு வலித்தல் நிகழ்வில் ஒருவர் பங்குபற்றுகிறார். இவர், தோக்கியோ, சப்பானில் நடைபெற்ற 2021 FISA ஆசிய மற்றும் ஓசியானியத் தகுதிகாண் ரெகாட்டா போட்டியில் தங்கப் பதக்கத்தை வென்றதன் மூலம் இணை ஒலிம்பிக்கில் விளையாடத் தகுதி பெற்றார். இதன் மூலம், இலங்கை சார்பில் துணை ஒலிம்பிக்கில் படகு விளையாட்டில் பங்கேற்ற முதல் நபர் எனும் பெருமையையும் பெற்றார்.  
| வீரர் | நிகழ்வு | தகுதிச் சுற்று | ரெபெசேச் | இறுதி |
| --- | --- | --- | --- | --- |
<small>குறிப்பீடுகள்: **FA**=இறுதி A (பதக்கம்); **FB**=இறுதி B (பதக்கம் இல்லா); **R**=ரெபெசேச்</small>
# 2020 கோடைக்கால இணை ஒலிம்பிக் போட்டிகளில் இலங்கை

## சக்கரநாற்காலி ரென்னிசு

இலங்கை சார்பில் சக்கரநாற்காலி ரென்னிசு நிகழ்வில் ஒருவர் பங்குபற்றுகிறார்.  
| வீரர் | நிகழ்வு | 64இன் சுற்று | 32இன் சுற்று | 16இன் சுற்று | காலிறுதி | அரையிறுதி | இறுதி / |
| --- | --- | --- | --- | --- | --- | --- | --- |
# 2020 கோடைக்கால இணை ஒலிம்பிக் போட்டிகளில் இலங்கை

## மேலும் பார்க்க

- 2020 கோடைக்கால ஒலிம்பிக் போட்டிகளில் இலங்கை
- இணை ஒலிம்பிக் போட்டிகளில் இலங்கை
# ஆஃபியா செர்பானோ சியா

**ஆஃபியா செர்பானோ சியா** (*Afiya Shehrbano Zia*) என்பவர் ஒரு பாக்கித்தானிய பெண்ணிய ஆராய்ச்சியாளராவார். கராச்சி நகரைச் சேர்ந்த இவர் பெண்ணிய எழுத்தாளராகவும் செயற்பாட்டாளராகவும் நன்கு அறியப்படுகிறார். 2018 ஆம் ஆண்டு சகெக்சு அகாடமிக் அச்சகம் ஆஃபியா செர்பானோ சியா எழுதிய "பாக்கித்தானில் உண்மையும் பெண்ணியமும் என்ற நூலை வெளியிட்டது. பெண்கள், மதச்சார்பின்மை மற்றும் மதம் பற்றிய பல கட்டுரைகளை ஆஃபியா ஏராளமாக எழுதியுள்ளார். பெண்கள் உரிமைகளுக்கான நிறுவனமான பெண்கள் செயல் மன்றத்தின் செயல்படும் உறுப்பினராக இவர் உள்ளார்.
# ஆஃபியா செர்பானோ சியா

## சுயசரிதை

ஆஃபியா 1992 ஆம் ஆண்டில் இங்கிலாந்து நாட்டின் யார்க் பல்கலைக்கழகத்தில் பெண்கள் தொடர்பான ஆய்வில் முதுகலை பட்டம் பெற்றார். மேலும் டொராண்டோ பல்கலைக்கழகத்தில் பெண்கள் மற்றும் பாலின ஆய்வுகளில் ஆய்வு மேற்கொண்டு முனைவர் பட்டம் பெற்றார்.  
ஆஃபியா ஒரு தனித்துவமான ஆராய்ச்சியாளராகவும் அறியப்படுகிறார். 1993 ஆம் ஆண்டு முதல் 1997 ஆம் ஆண்டு வரை இவர் பெண்கள் வளர்ச்சிக்கான அரசு சாரா வளர்ச்சித் திட்டங்களில் ஈடுபாட்டுடன் பணியாற்றினார். பெண்களின் சிக்கல்கள் தொடர்பான ஆவணங்கள் பலவற்றை எழுதினார். பெண்கள் பிரச்சினைகள் குறித்து பல புத்தகங்களைத் திருத்தினார். கராச்சியில் உள்ள கல்லூரியில் ஆஃபியா ஒரு பேராசிரியராக சமூகவியல் பாடம் கற்பிக்கிறார். தொடர்ந்து செய்தித்தாள்களுக்கும் படைப்புகள் எழுதுகிறார். கராச்சியில் இருக்கும் ஒரு கல்வி குழுவின் நிறுவன உறுப்பினராக உள்ளார். சமூக-அரசியல் தலைப்புகளில் வர்ணனையாளராக பல்வேறு தொலைக்காட்சி அலைவரிசைகளில் பங்கேற்றுத் தோன்றுகிறார்.
டொராண்டோ பல்கலைக்கழகம் மற்றும் அபீப் பல்கலைக்கழகங்களில் இவர் ஒரு கல்விப் பருவ பாடத்திட்டத்திற்காக கற்பித்தார், அங்கு இவர் பெண்கள், வேலை மற்றும் இசுலாம் குறித்த ஒரு பாடத்திட்டத்தையும் புதியதாக வடிவமைத்தார்.
# ஆஃபியா செர்பானோ சியா

## வெளியீடுகள்

"இசுலாமிய சூழலில் பாலியல் குற்றம்" "குரல் கோரிக்கைகள்" "போட்டியிடும் பெண்ணியம், பாலினம் மற்றும் ஆசியாவில் பாலினம்" உட்பட பல புத்தகங்கள் மற்றும் கட்டுரைகளை ஆஃபியா எழுதியுள்ளார். இவரது கட்டுரைகள் சர்வதேச பெண்ணிய அரசியல் பத்திரிகை அரசியல் மற்றும் பெண்ணிய விமர்சனம் போன்ற பத்திரிகைகளில் வெளியிடப்பட்டுள்ளன . பாக்கித்தானில் உண்மையும் பெண்ணியமும் என்ற புத்தகம் சமீபத்திய ஆண்டுகளில் பாக்கித்தானில் மதச்சார்பற்ற பெண்ணிய இயக்கங்கள் சந்தித்த சாதனைகள், வரலாறு மற்றும் அச்சுறுத்தல்கள் பற்றி பேசுகிறது.  
மதச்சார்பற்ற பெண்ணிய இயக்கத்தின் தொடர்பு நாடு முழுவதும் மதப் போராளிகளின் கீழ் பாக்கித்தான் முழுவதும் அதிகரித்த தொழிலாள வர்க்கப் பெண்களின் இயக்கங்கள் சிலவற்றைக் கொண்டு புத்தகத்தில் இவர் விளக்கியுள்ளார். போலியோ தடுப்பூசிகள், சுகாதாரப் பணியாளர்கள், அரசியல்வாதிகள், விவசாயிகள் மற்றும் கலைஞர்கள் நேரடியாக இலக்கு வைத்து கொல்லப்பட்டனர் தாராளவாத கொள்கைகளுக்கான அவர்களின் சேவை மற்றும் அர்ப்பணிப்புக்காக. எந்தவிதமான பாதுகாப்பையும் ஆதிக்க அரசியல் கொடுக்கவில்லை என்று இவர் வாதிடுகிறார். ஆஃபியா நாட்டில் இந்த இயக்கங்களின் திறனை நூலில் அங்கீகரிக்க முயற்சிக்கிறார். இசுலாமியப் பெண்களின் மதச்சார்பற்ற தன்னாட்சி பெரும் மாற்றத்திற்கு உறுதியளிக்கிறது என்றும் ஆண் ஆதிக்கத்தை திறம்பட எதிர்க்கிறது என்றும் ஆஃபியா கூறுகிறார்.  
டான் நியூசு, நயதவுர், தி நியூசு இன்டர்நேசனல், ஓப்பன் டெமாக்கரசி, தி பிரைடே டைம்சு, டிஎன்எசு- தி நியூசு ஆன் சண்டே, பொருளாதார மற்றும் அரசியல் வாராந்திரி, தி எக்சுபிரசு டிரிப்யூன், டெய்லி டைம்சு (பாக்கித்தான்) மற்றும் தி கார்டியன் உள்ளிட்ட பல பத்திரிகைகளில் ஆஃபிரயாவின் கட்டுரைகள் வெளிவந்துள்ளன.
# நேபாளத்தில் பெண்கள்

**நேபாளத்தில் பெண்கள்** (*Women in Nepal*) நேபாளத்தின் பெண்கள் நிலை என்பது வரலாறு முழுவதும் மாறுபட்டே இருந்துள்ளது. 1990களின் முற்பகுதியில், வேறு சில ஆசிய நாடுகளைப் போலவே, நேபாளத்திலும் பெண்கள் பொதுவாக வாழ்க்கையின் ஒவ்வொரு அம்சத்திலும் ஆண்களுக்குக் கீழ்ப்பட்டிருந்தார்கள். வரலாற்று ரீதியாக, நேபாளம் முக்கியமாக ஆணாதிக்க சமூகமாக இருந்தது. அங்கு பெண்கள் பொதுவாக ஆண்களுக்கு அடிபணிந்தே இருந்துள்ளனர். ஆண்கள் குடும்பத்தின் தலைவராகவும் பெண்களை விட உயர்ந்தவராகவும் கருதப்பட்டனர். மேலும், சமூக விதிமுறைகளும், மதிப்புகளும் ஆண்களுக்கே ஆதரவாக இருந்தன. சமுதாயத்தில் மகன்களுக்கு ஆதரவான இந்த வலுவான சார்பு, மகள்கள் பிறப்பிலிருந்து பாகுபாடு காட்டப்பட்டு, வளர்ச்சியின் அனைத்து அம்சங்களையும் அடைய சம வாய்ப்புகள் இல்லை. உரிமைகள், கல்வி, சுகாதாரம், பெற்றோரின் சொத்துரிமைகள், சமூக நிலை, இறந்த பெற்றோரின் இறுதி சடங்குகள் உட்பட பல சலுகைகளை மகள்கள் இழந்துவிட்டனர். மேலும், பெண்கள் மற்றவர்களின் சொத்தாகவும், பொறுப்புகளாகவும் கருதப்பட்டனர்.
# நேபாளத்தில் பெண்கள்

## மாற்றம்

கடந்த நூற்றாண்டில், நேபாளத்தில் பெண்களின் பங்கிலும், நிலையிலும் வியத்தகு நேர்மறையான மாற்றம் ஏற்பட்டு, பாலின சமத்துவமின்மைக்கான தடையை குறைத்தது. 1990 அரசியலமைப்பு அனைத்து குடிமக்களுக்கும் இனம், சாதி, மதம் அல்லது பாலின அடிப்படையில் பாகுபாடின்றி அடிப்படை உரிமைகளுக்கு உத்தரவாதம் அளித்தாலும், சமுதாயத்தை நவீனமயமாக்கியதும், பொது மக்களுக்கு கல்வி சென்றடைந்ததும் பாலின சமத்துவத்தை மேம்படுத்துவதில் முக்கியப் பங்கு வகிக்கிறது. நவீன நேபாள சமுதாயத்தில் பெண்களின் பாத்திரங்கள் பல்வேறு வழிகளில் மாறிவிட்டன. மோதலுக்குப் பிந்தைய இடைக்கால சூழல் இருந்தபோதிலும், இன்று, நேபாளம் பொருளாதார வளர்ச்சியை நோக்கி வேகமாக முன்னேறுவது மட்டுமல்லாமல், அது வறுமை, பசி, உலகளாவிய ஆரம்பக் கல்வி, குழந்தை இறப்பு, தாய்வழி சுகாதாரம், பாலின சமத்துவம், பெண்களுக்கு அதிகாரமளித்தல் ஆகிய இலக்குகளை அடைந்து வருகிறது. சட்டமன்றத்தில் பெண்களின் பிரதிநிதித்துவம் வியத்தகு முறையில் 1991 நவம்பரில் நடந்த தேர்தல்களில் 29% ஆக உயர்ந்தது.
# நேபாளத்தில் பெண்கள்

## தலைமைப் பொறுப்பு

பெண்கள் இப்போது தலைமைப் பாத்திரங்களை எடுத்து அனைத்து நிலைகளிலும் முடிவெடுப்பதில் பங்கேற்கிறார்கள். பாலின சமத்துவ கடமைகளின் பொறுப்புணர்வையும் கண்காணிப்பையும் அதிகரிக்கவும், பாலின சமத்துவம் மற்றும் பெண்கள் அதிகாரமளித்தல் ஆகியவற்றின் நெறிமுறை மற்றும் செயல்பாட்டு அம்சங்களுக்கிடையேயான தொடர்புகளை நிறுவவும் வலுப்படுத்தவும் அரசாங்கத்தின் ஈடுபாடு அதிகரித்துள்ளது. அக்டோபர் 2015இல், நேபாளம் அதன் முதல் பெண் குடியரசுத் தலைவராக வித்யா தேவி பண்டாரியைத் தேர்ந்தெடுத்தது . மற்ற புகழ்பெற்ற நேபாளப் பெண்களில் சிஎன்என்னின் "வருடத்தின் நாயகி" திட்டத்தின் வெற்றியாளர்களான அனுராதா கொய்ராலா, புஷ்பா பாஸ்நெட், எவரெஸ்ட் பசங்க் லாமு ஷெர்பா, சர்வதேச விருது பெற்ற விளையாட்டு வீராங்கனைகள் மீரா ராய், புபு லாமு காத்ரி, முதல் பெண் தலைமை நீதிபதி சுசீலா கார்கி ஆகியோர் அடங்குவர் .
# நேபாளத்தில் பெண்கள்

## சட்டம்

1990 ஆம் ஆண்டின் நேபாள இராச்சியத்தின் அரசியலமைப்பில் பாலின அடிப்படையில் எந்த நபரும் பாகுபாடு காட்டப்படக்கூடாது என்பதற்கான உத்தரவாதம் இருந்தது. மேலும் 1991ஆம் ஆண்டில் அரசாங்கம் பெண்களுக்கு எதிரான அனைத்து பாகுபாடுகளையும் நீக்குவதற்கான உடன்பாட்டை அங்கீகரித்தது.  
1975 ஆம் ஆண்டு பொது சட்டத் திருத்தமானது பெண்களுக்கு சொத்துரிமை குறித்த முதல் தெளிவான ஏற்பாட்டை அறிமுகப்படுத்தியது. 35 வயது வரை திருமணமாகாத ஒரு பெண்ணுக்கு சொத்து வாரிசுரிமையாக கிடைக்கும் என்று அது தீர்ப்பளித்தது. 2002ஆம் ஆண்டில், பிறப்பிலிருந்து பெண்களுக்கு சொத்தை பெறும் உரிமையை வழங்கும் ஒரு சட்டம் நிறைவேற்றப்பட்டது. இருப்பினும் திருமணத்தின் போது எந்தவொரு சொத்தும் பெற்றோரின் குடும்பத்திற்கு திருப்பித் தரப்பட வேண்டும். அதற்கு பதிலாக மனைவி தனது கணவரின் சொத்துக்கு சமமான உரிமையைப் பெறுகிறார். 2002 சட்டத்தில் பெண்களின் உரிமைகள், குறிப்பாக சில நிபந்தனைகளின் கீழ் ஒரு பெண்ணுக்கு விவாகரத்து செய்யும் உரிமை, கருக்கலைப்பை சட்டபூர்வமாக்குதல் ,கற்பழிப்பவர்களுக்கு அதிகரிக்கும் தண்டனைகள் போன்ற பிற விதிமுறைகளும் அடங்கும். நேபாளத்தின் இடைக்கால அரசியலமைப்பு 2063 பெண்களின் நிலையை உயர்த்த சில ஏற்பாடுகளை கொண்டுள்ளது. அரசியலமைப்புச் சட்டம் ஒரு மகள் கேட்டால் சமமான பெற்றோர் சொத்தைப் பெறலாம், ஒரு பெண் தன் கணவனை விவாகரத்து செய்து, அவருடைய சொத்தில் 50% பெறலாம். ஒவ்வொரு அரசாங்க அலுவலகத்திலும் ஒரு குழந்தை தனது தாயின் பெயரில் குடியுரிமை பெறலாம். பெண்களுக்கான 20% ஒதுக்கீடு பாதுகாக்கப்படும். பெண்களுக்கு 33% இடங்கள் நாடாளுமன்றத்தில் பாதுகாக்கப்படுகின்றன. இந்த முயற்சிகள் நாட்டின் முக்கிய அரசியலில் பெண்கள் இருக்கவும் சமூக ரீதியாகவும் பொருளாதார ரீதியாகவும் வலுவாக இருக்கவும் செய்யப்படுகின்றன.
# நேபாளத்தில் பெண்களின் உரிமை

நேபாளத்தில் பெண்களின் உரிமை (*Women's rights in Nepal*) நேபாளம் , தெற்காசியாவில் அமைந்துள்ள இமயமலை நாடு., உலகின் ஏழ்மையான நாடுகளில் ஒன்றாகும் . அது அரசியல் நிலையற்ற தன்மையால் பாதிக்கப்பட்டு அதன் வரலாற்றில் பெரும்பாலும் மக்களாட்சியற்ற ஆட்சியை கொண்டுள்ளது. நாட்டில் அடிப்படை வசதிகளுக்கான அணுகல் பற்றாக்குறை உள்ளது. மக்களிடையே மூட நம்பிக்கைகளும், பாலின பாகுபாடும் அதிக அளவில் உள்ளது. சமமான வேலைக்கு சமமான ஊதியம் உட்பட பெண்களின் பாதுகாப்பை அரசியலமைப்பு வழங்குகிறது என்றாலும், அதன் விதிகளை அமல்படுத்த அரசாங்கம் குறிப்பிடத்தக்க நடவடிக்கை எடுக்கவில்லை.  
நேபாளத்தில் பெண்களின் நிலை ஆரோக்கியம், கல்வி, வருமானம், முடிவெடுப்பது, கொள்கை வகுப்பிற்கான அணுகல் ஆகியவற்றில் மிகவும் மோசமாக உள்ளது. இந்தப் பெண்களின் வாழ்க்கையை கட்டுப்படுத்தும் ஆணாதிக்க நடைமுறைகள், சட்ட அமைப்பால் வலுப்படுத்தப்படுகின்றன. குறிப்பாக கிராமப்புறங்களில் பெண்கள் திட்டமிட்ட பாகுபாட்டை எதிர்கொள்கின்றனர். ஆண்களின் கல்வியறிவு விகிதம் கணிசமாக குறைவாக உள்ளது. மேலும் பெண்கள் அதிக நேரம் வேலை செய்கிறார்கள். பெண்களுக்கு எதிரான வன்முறைகள் இன்றும் பொதுவானவை. தொழில்களில் போதுமான பெண்கள் இல்லை. அரசியலமைப்பு சட்டசபையில் பெண்களின் பிரதிநிதித்துவம் உறுதி செய்யப்பட்டுள்ளது. ஆனால் அனைத்து மாநில வழிமுறைகளிலும் பெண்களின் சம பங்களிப்பு இலட்சியத்திலிருந்து வெகு தொலைவில் உள்ளது.
# நேபாளத்தில் பெண்களின் உரிமை

## வரலாறு

நேபாளத்தில் பெண்களுக்கு எதிரான பாகுபாட்டின் முதல் வடிவங்களில் ஒன்று உடன்கட்டை ஏறல் நடைமுறையில் தொடங்கியது. இது ராணா பிரதமர் சந்திர சம்சாரால் ஒழிக்கப்பட்டது. அதன் பிறகும் ஆணாதிக்க நிலைமை தொடர்ந்தது. பெண்கள் வளங்களிலும், வாய்ப்புகளிலும் மட்டுப்படுத்தப்பட்ட அணுகலைப் பெற்றனர். குடும்ப வன்முறை, சிறுவர் திருமணம், பெண்கள் கடத்தல், நிலை, முடிவெடுப்பதில் பெண்களின் பங்கேற்பு ஆகியவை பெண்கள் எதிர்கொள்ளும் சில முக்கிய பிரச்சினைகளாகும்.  
நேபாளத்தில் கல்வியறிவு விகிதம் 52.74% ஆக இன்னும் குறைவாகவே உள்ளது ( சிபிஎஸ், 2001). சமீபத்திய ஆண்டுகளில் முன்னேற்றம் இருந்தபோதிலும், ஆண்களுக்கும் பெண்களுக்கும் இடையிலான கல்வியறிவு விகிதங்களில் உள்ள ஏற்றத்தாழ்வு இன்றும் உள்ளது. 2001ஆம் ஆண்டில், பெண்களின் கல்வியறிவு விகிதம் 42.49%ஆக இருந்தது. பெண்களின் கல்வியறிவு குறைந்த விகிதத்தில் அவர்கள் வீட்டில் எதிர்கொள்ளும் பாகுபாடு காரணமாக இருக்கலாம்.  
பெண்கள் பாலின அடிப்படையிலான வன்முறையை எதிர்கொள்கிறார்கள். இது பள்ளியில் சேருவதற்கான அல்லது முறையான கல்வியைப் பெறும் திறனை பெரிதும் கட்டுப்படுத்துகிறது. மேலும், மதம் பெண்கள் கல்வி பெறும் வாய்ப்புகளை கட்டுப்படுத்துகிறது. உதாரணமாக, நேபாளத்தில் பெரும்பான்மையான பெண் முஸ்லிம் மக்கள் அடிப்படை கல்வியை இழந்துவிட்டனர். 20% மட்டுமே அனைத்து வகையான கல்வியையும் பெற்றிருக்கிறார்கள்.  
முறைசாரா துறை சேவை மையம் (ஐஎன்எஸ்இசி) சமீபத்தில் வெளியிட்ட நேபாள மனித உரிமைகள் ஆண்டு புத்தகம் 2012இல், நாடு முழுவதும் உள்ள 75 மாவட்டங்களில் நடத்தப்பட்ட ஆய்வில், 648 பெண்கள் 2011இல் வன்முறையால் பாதிக்கப்பட்டதாகத் தெரிவிக்கப்பட்டது. கூடுதலாக, 18 வயதிற்குட்பட்ட சிறுமிகளின் எண்ணிக்கை 379 ஆக உள்ளது.  
குடும்ப வன்முறைக்கு ஆளான நேபாள பெண்களின் விகிதம் 60 முதல் 70 சதவிகிதம் என மதிப்பிடப்பட்டுள்ளது. கிராமப்புறச் சமூகங்களில் பாலின அடிப்படையிலான வன்முறை மோசமாக உள்ளது. அங்கு 81 சதவீத பெண்கள் தொடர்ச்சியான குடும்ப வன்முறையை அனுபவிக்கின்றனர். இந்த நிகழ்வுகளில் கணவர்களால் உடல் ரீதியான துன்புறுத்தல், பலதாரமணம், வரதட்சணை தொடர்பான கொலைகள் , குடும்ப உறுப்பினர்களால் உடல் மற்றும் உளவியல் துன்புறுத்தல் ஆகியவையும் அடங்கும்.
# நேபாளத்தில் பெண்களின் உரிமை

## இதையும் பார்க்கவும்

- நேபாளத்தில் பெண்கள்
- பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கை
- சௌபாடி
# அரோமா தத்தா

**அரோமா தத்தா** (*Aroma Dutta*) வங்காள தேசம் நாட்டைச் சேர்ந்த சமூக மற்றும் மனித உரிமை ஆர்வலராவார். 2019 ஆண்டு பிப்ரவரி மாதத்தில் ஆளும் கட்சியான வங்கதேச அவாமி லீக் கட்சியால், நாடாளுமன்ற தேர்தலுக்காக 11 வது பாராளுமன்றத்தில் பெண்களுக்கு என ஒதுக்கப்பட்ட 50 இடங்களில் ஒரு இடத்திற்காக பரிந்துரைக்கப்பட்டார்.
# அரோமா தத்தா

## ஆரம்ப கால வாழ்க்கை

பாக்கித்தானின் தேசிய சட்டமன்ற உறுப்பினரும், வங்காள மொழியை மாநில மொழியாகக் கோரிய அரோமாவின் தந்தை சஞ்சிப் தத்தா, பாக்கித்தான் அப்சர்வர் என்ற பத்திரிகையில் பணியாற்றிய ஒரு பத்திரிகையாளராவார். அரோமா தத்தா வங்காள தேசத்தின் தேசிய மனித உரிமைகள் ஆணையத்தில் பணியாற்றினார். இவரது மாமா ரித்விக் குமார் காதக் திரைப்படத் தயாரிப்பாளர் ஆவார்.
# அரோமா தத்தா

## தொழில்

அரோமா தத்தா தனியார் கிராமிய முன்முயற்சி திட்டம் என்ற அறக்கட்டளையின் நிர்வாக இயக்குனராகப் பணிபுரிந்தார். வடிவமைப்பு மற்றும் செயல்படுத்துதல் இரண்டிலும் இந்த அறக்கட்டளை தனித்துவமானதாகும். ஏழைகளின் வளர்ச்சித் தேவைகளுக்கு சேவை செய்வதை அறக்கட்டளை நோக்கமாகக் கொண்டு செயல்படுகிறது.  
2012 ஆம் ஆண்டில், இந்து திருமண பதிவு சட்டத்தின் வரைவு ஆவணத்தை விமர்சித்தார். இந்து திருமண பதிவு சட்டத்தில் திருமண பதிவு என்பது கட்டாயமாக்க வேண்டுமென அழைப்பு விடுத்தார். வங்காள தேசத்தில் நிகழும் சிறுபான்மையினருக்கு எதிரான வன்முறையை இவர் எதிர்த்தார். காக்சு பசாரில் புத்தமத பக்தர்களுக்கு எதிரான வன்முறையில் ஈடுபடுவோருக்கு தண்டனை வழங்க வேண்டும் என வாதிட்டார். மதச் சிறுபான்மையினரை நியாயமற்ற முறையில் குறிவைக்கும் சொத்துரிமைச் சட்டத்திற்கு எதிராகவும் இவர் பேசியுள்ளார். வங்காளதேசத்தில் சிறுபான்மையினரைப் பாதுகாப்பதற்கான ஒரே வழி, நாட்டில் சட்டங்களை முறையாக அமல்படுத்துவதே என்று அரோமா தெரிவித்துள்ளார்.
# அரோமா தத்தா

## அங்கீகாரம்

2016 ஆம் ஆண்டில் அரோமா தத்தாவுக்கு வங்காளதேச அரசால் பேகம் ரோகேயா பதக்கம் வழங்கப்பட்டது. தேர்தல் நடைபெற இருந்த காரணத்தால் பாதிக்கப்படக்கூடிய தேர்தல் பகுதிகளில் பாதுகாப்புப் படைகளை நிறுத்துமாறு அரோமா தத்தா அழைப்பு விடுத்தார். 2017 ஆம் ஆண்டு மே மாதத்தில் இவர் தனது தந்தை சார்பாக வங்கியின் குமுதினி நல அறக்கட்டளையால் தன்பீர் ரனாடா பிரசாத் நினைவு மரியாதை மற்றும் தங்கப் பதக்கம் பெற்றார். டாக்காவில் ஒரு வட்டமேசை கலந்துரையாடலில் தலித்துகள், தாழ்த்தப்பட்ட இந்துக்கள் மற்றும் பிற விளிம்புநிலை சமூகங்களுக்கு சமூக பாதுகாப்பு வழங்கிட வேண்டுமென அரோமா தத்தா அரசாங்கத்திற்கு அழைப்பு விடுத்தார்.
பெண்கள் மற்றும் பிற ஓடுக்கப்பட்ட குழுக்களுக்கு என்ன தேவை என்பது குறித்து அரோமா தத்தாவுக்கு தெளிவான பார்வை இருந்தது. முடிவெடுக்கும் பதவிகளில் அதிகமான பெண்களைப் பார்க்க வேண்டுமென இவர் விரும்பினார். கல்வி, பொருளாதார சுதந்திரம் மற்றும் அரசியல் ஈடுபாடு ஆகிய கூறுகளை பெண்களுக்கு உறுதி செய்ய வேண்டும் என்பதை உறுதியாக நம்பினார். இந்த இலக்குகளை அடையவும் இனத்தை மேம்படுத்தவும் கூடிய சட்ட மாற்றங்களுக்காக நாடாளுமன்றத்தில் குரல் எழுப்பினார்.
# சௌபாதி

**சௌபாதி** (*Chhaupadi*) என்பது மாதவிடாய் தடையின் ஒரு வடிவமாகும். இது மாதவிடாய் காலத்தில் பெண்களும், சிறுமிகளும் சாதாரண குடும்ப நடவடிக்கைகளில் பங்கேற்பதைத் தடுக்கிறது. ஏனெனில் அவர்கள் "தூய்மையற்றவர்கள்" என்று கருதப்படுகிறார்கள். சௌபாதி முக்கியமாக நேபாளத்தின் மேற்கு பகுதியில் நடைமுறையில் இருப்பதாகக் கூறப்படுகிறது, ஆனால் நகரவாசிகளுக்கும் இது பொருந்தும்.  
மாதவிடாயின் போது, பெண்கள் வீட்டிலிருப்பது தடைசெய்யப்பட்டு, ஒரு கால்நடை கொட்டகையில் (முக்கியமாக நாட்டின் மேற்குப் பகுதியில்) அல்லது மாதவிடாய் குடிசை என்று அழைக்கப்படும் ஒரு தற்காலிக குடியிருப்பில், அவர்களின் மாதவிடாய் நாட்களில் வாழ நிர்ப்பந்தப் படுத்தப்படுகிறார்கள். நேபாளத்தில் குழந்தை பிறப்பும் இதே போன்ற சிறைவாசத்திற்கு வழிவகுக்கிறது. மாதவிடாயின் போது, பெண்களும், சிறுமிகளும் அன்றாட வாழ்க்கை நிகழ்வுகளில் பங்கேற்பதிலிருந்தும், அவர்களின் சமூகங்களுடன் தொடர்புகொள்வதிலிருந்தும் தடை விதிக்கப்படுகிறது.
# சௌபாதி

## தோற்றம்

மாதவிடாய் பெண்களை தற்காலிகமாக தூய்மையற்றவர்களாக ஆக்குகிறது என்ற மூடநம்பிக்கையிலிருந்து சௌபாதி பழக்கம் உருவாகிறது. இந்த மூடநம்பிக்கை இந்திரன் ஒரு சாபத்தை விநியோகிக்கும் வழிமுறையாக மாதவிடாயை உருவாக்கினார் என்ற கட்டுக்கதையில் இருந்து எழுந்தது. மாதவிடாய் வந்த பெண் மரத்தைத் தொட்டால், அது மீண்டும் பலன் தராது என்று கருதப்படுகிறது; அவள் பால் குடித்தால், மாடு இனி பால் கொடுக்காது; அவள் ஒரு புத்தகத்தைப் படித்தால், கல்வியின் தெய்வமான சரசுவதி கோபப்படுவாள்; அவள் ஒரு மனிதனைத் தொட்டால், அவன் நோய்வாய்ப்படுவான் போன்றவை இந்த நம்பிக்கையில் அடங்கும்.  
இந்த நடைமுறை கிராமப்புறங்களில் முதன்மையாக மேற்கு நேபாளத்தில் தொடர்கிறது. இது ததேல்துரா, பைத்தடி, தார்ச்சுலா போன்ற மாவட்டங்களில் 'இச்சு' அல்லது 'பகிர்ஹுனு' என்றும், அச்சாம் மாவட்டத்தில் 'சௌபாதி' என்றும், பஜாங் மாவட்டத்தில் 'சௌகுல்லா' அல்லது 'சௌகுதி' என்றும் அழைக்கப்படுகிறது.
# சௌபாதி

## விளக்கம்

ஒரு இளம் பெண்ணின் முதல் மாதவிடாய் சுழற்சியுடன் இந்த பாரம்பரியம் தொடங்குகிறது. இந்த நிகழ்வின் போது அவள் பதினான்கு நாட்கள் வரை கொட்டகையில் இருப்பாள்; அதன்பிறகுமாதவிடாய் நிற்கும் வரை ஒவ்வொரு மாதாந்திர காலத்தையும் அவள் கொட்டகையில் செலவிட வேண்டும். கூடுதலாக, புதிதாகப் பிறந்த பெண்கள் தங்கள் குழந்தைகளுடன் இரண்டு வாரங்கள் வரை கொட்டகையில் இருக்க வேண்டும்.  
சௌபாதியில் சமூகத் தனிமை இருந்தபோதிலும், மாதவிடாய் காலத்தில் பெண்கள் பெரும்பாலும் வயல்களில் வேலை செய்ய வேண்டும்.
# சௌபாதி

## உடல்நலமும் பாதுகாப்பு அபாயங்களும்

சௌபாதியின் போது பெண்கள் பல ஆரோக்கிய மற்றும் பாதுகாப்பு அபாயங்களுக்கு ஆளாகிறார்கள். குடிசைகள் பெரும்பாலும் மோசமாக கட்டப்பட்டிருக்கும். மேலும், வெப்பம் அல்லது காற்றோட்டம் இல்லாதவாரும் கட்டப்பட்டிருக்கும். இந்த சமயத்தில் பெண்களுக்கு நுரையீரல் அழற்சி அல்லது வயிற்றுப்போக்கு போன்ற நோய்கள் ஏற்படும் அபாயம் ஏற்படுகிறது. மேலும் பாம்புகளாலும், பிற விலங்குகளின் தாக்குதலுக்கும் உள்ளாகின்றனர். குளிர்காலத்தில் ஒரு பெண் சூடாக இருக்க குடிசையில் நெருப்பை மூட்டத் தொடங்கினால் மூச்சுத்திணறல் ஆபத்து அதிகம் ஏற்படும். இந்த சமயங்களில் பெண்கள் பாலியல் பலாத்காரமும் செய்யப்பட்டுள்ளனர். கூடுதலாக, ஒரு ஆய்வு நேபாளத்தின் பார்டியா, கைலாலி மாகாணங்களில் 12-49 வயதுடைய பெண்களில் சௌபாதி பழக்கம் சிறுநீர் கழித்தலில் சிக்கல், பிறப்புறுப்பு அரிப்பு போன்ற இனப்பெருக்க ஆரோக்கிய பிரச்சனைகளுடன் கணிசமாக தொடர்புடையது என்பதைக் காட்டுகிறது.
# சௌபாதி

## சௌபாதிக்கு எதிரான பொதுமக்களின் நடவடிக்கை

சமூக மற்றும் நிறுவன நடவடிக்கைகள் இந்த நடைமுறையை எதிர்க்கின்றன. 2019 சனவரியில், உள்ளூர் அதிகாரிகளிடம் பஜுராவில் உள்ள சௌபாதிடி குடிசைகளை அழிக்கக் கோரின. நகராட்சியில் ஒரு பெண்ணும் அவரது இரண்டு இளம் மகன்கள் குடிசையில் இறந்தனர். இதன் விளைவாக காவல்துறை உதவியுடன் 60 கொட்டகைகள் அகற்றப்பட்டன.  
சௌபாதி 2005இல் நேபாளத்தின் உச்ச நீதிமன்றத்தால் தடைசெய்யப்பட்டது. ஆனாலும் பாரம்பரியம் மெதுவாகவே மாறிக்கொண்டுள்ளது. 2017ஆம் ஆண்டில், மாதவிடாய் காலத்தில் பெண்களை வீட்டைவிட்டு வெளியேற கட்டாயப்படுத்தும் நபர்களுக்கு மூன்று மாதங்கள் சிறை அல்லது 3,000 நேபாள ரூபாய் அபராதம் விதிக்கும் சட்டத்தை நேபாள அரசு நிறைவேற்றியது. இருப்பினும், புதிய சட்டம் நடைமுறைக்கு வந்த ஐந்து மாதங்களில் (ஆகத்து 2018 இல்), நடைமுறையை அமல்படுத்துபவர்கள் மீது எந்த வழக்குகளும் பதிவு செய்யப்படவில்லை. 2018ஆம் ஆண்டின் பிற்பகுதியில், நாட்டின் மேற்கில் உள்ள மாவட்ட அரசாங்கங்கள் குடிமக்களுக்கு மாநில ஆதரவு சேவைகளை மறுக்கத் தொடங்கின. இந்த நடைமுறையைக் குறைக்கும் முயற்சியில் சௌபாதி நடைமுறையை இன்னும் செயல்படுத்தி வருகின்றன.
# சௌபாதி

## இதையும் பார்க்கவும்

- மாதவிடாய் சுகாதார நாள்
# சுதர்மசுவாமி

**சுதர்மசுவாமி** ( அல்லது **சுதர்மன்**; பொ.ஊ.மு. 607 – 507) என்பவர் மகாவீரரின் ஐந்தாம் கணாதரர் ஆவார். அனைத்துச் சமண ஆச்சாரியர்களும் துறவிகளும் இவரது சட்டங்களையே பின்பற்றுகின்றனர்.
# சுதர்மசுவாமி

## வாழ்க்கை

மகாவீரரால் மீள ஒழுங்கமைக்கப்பட்ட சமயப் பிரிவில் இந்திரபூதி கௌதமருக்குப் பின் சுதர்மசுவாமி தலைமைப் பொறுப்பேற்றார். இவரது வாழ்க்கைக் காலப்பகுதி மரபின் படி பொ.ஊ.மு. 607இலிருந்து 506 வரையாகும். சமண மரபின் படி, 12 ஆண்டுகளின் பின் பொ.ஊ.மு. 515இல் இவர் முற்றறிவு (கேவலஞானம்) பெற்றதாக நம்பப்படுகிறது. இவர் பொ.ஊ.மு. 507ல், தனது 100வது அகவையில் நிர்வாணம் அடைந்ததாக நம்பப்படுகிறது. இவருக்குப் பின், இச் சமயப்பிரிவின் தலைமை சம்புசுவாமியிடம் ஒப்படைக்கப்பட்டது. சம்புசுவாமி 44 ஆண்டுகள் பதவி வகித்ததோடு, மகாவீரரின் இறப்புக்குப் பின் இருந்த இறுதி கணாதரரும் ஆவார்.
# சுதர்மசுவாமி

## மேலும் பார்க்க

- சமணத்தில் துறவு